เรื่อง ตำนานดาวลูกไก่ มีเรื่องราวอย่างไร
กาลคร้งหนึ่งนานมาแล้ว   มีพระมหากษัตริย์พระองค์หนึ่ง   พอพระราชหฤทัยในอาจารย์ไตรเพทผู้หนึ่ง  ถึงกับพระราชทานพระธิดาให้ให้แก่อาจารย์นั้น  ศิย์คนหนึ่งของอาจารย์มีความรอบรู้วิชามนต์เสมอด้วยอาจารย์เมื่อได้ทราบว่า  พระเจ้าแผ่นดินจะพระราชทานพระราชธิดาให้แก่พระอาจารย์ก็มีริษยา   และคิดว่าพระราชธิดานั้นควรจะได้ก่เรา   ถ้าพระมหากษัตริย์ทรงทราบว่า  เราประกอบด้วยวิทยาการเหมือนอาจารย์แล้ว   ก็คงจะพระราชทานพระราชธิดาแก่เราเป็นแน่แท้   คิดดังนั้นแล้วก็เข้าไปเฝ้าสำแดงวิทยาการทั้งปวงถวายพระมหากษัตริย์   ต่อมาเมื่ออาจารย์เข้าเฝ้าพระมหากษัตริย์และพระราชธิดา   ศิษย์นั้นก็แปลงกายเป็นแมลงภู่บินไปเกาะอยู่บนดอกไม้ที่ประดับพระเกษรแห่งพระราชธิดา   อาจารย์เห็นดังนั้นก็โกรธเป็นกำลัง   จึงทูลพระมหากษัตริย์ขอรับพระราชทานดอกไม้ที่บนพระเศียรพระราชธิดา   พระมหากษัตริย์จึงรับสั่งให้พระราชธิดาประทานดอกไม้แก่อาจารย์  แมลงภู่นั้นกระซิบบอกแก่พระราชธิดาว่า   ถ้าอาจารย์เข้ามารับอย่าให้รับจากพระหัตถ์เลยจงโยนให้เถิด    เมื่ออาจารย์เข้ามารับดอกไม้   พระราชธิดาก็โยนให้และแมลงภู่นั้นก็กลับกลายเป็นข้าวเปลือกตกลงหนือพื้นพระราชฐาน   อาจารย์เห็นดังนั้นก็กลายเป็นไก่จะกินข้าวเปลือก   ข้าวเปลือกก็กลับกลายเป็นเสือปีกคือ   มีปีกเหมือนนกบินเข้าไล่พิฆาตไก่   ไก่ก็กลับกลายเป็นเสือโคร่งใหญ่กระโดดตะครุบเสือปีก  เสือปีกก็บินหนีไป  ขณะนั้นคนทั้งหลายก็กลัวเสือโคร่งจะทำร้ายก็พากันไล่ทุบตีเสือโคร่งนั้นตาย   เมื่ออาจารย์นั้นตายแล้ว   ศิษย์นั้นก็ได้รับพระราชทานพระราชธิดาเป็นภรรยาของตน    
ครั้นเมื่อตายไปแล้วจึงได้กลับชาติมาเกิดเป็นแม่ไก่อาศัยอยู่ในบ้านของสองตายาย   ซึ่งตากับยาย  เลี้ยงแม่ไก่ด้วยความเอ็นดูและทะนุถนอมดั่งดวงใจจนเจ้าไก่สำนึกในบุญคุณ   เจ้าไก่ก็ออกไข่มาเจ็ดฟอง   ตาเฝ้าฟูมฟักรักใคร่เกื้อหนุน   เมื่อไข่ทั้งเจ็ดฟองฟักออกมาเป็นลูกไก่   ยายก็เลี้ยงดูลูกไก่ทั้งเจ็ดตัวอย่างทะนุถนอมเช่นกัน   สองตายายรักไก่ทั้ง  8  ตัวมาก   เสมือนเป็นลูกรักส่วนแม่ไก่ก็ดูแลลูกไก่ให้คลาดแล้วจากอันตรายทั้งปวง   อยู่มาวันหนึ่งมีพระธุดงค์มาปักกลด  ณ  ชายป่าใกล้ๆบ้านของสองตายายตากับยายก็คิดใจกุศลจะได้ใส่บาตรพระเพื่อทำบุญ 
ตากับยายคิดจะทำอย่างไรดีปีนี้ฝนก็แห้ง ผัก ผลไม้ ที่ปลูกไว้ก็ไม่ออกดอกออกผล อยากทำบุญแต่ไม่มีอะไรให้
ตาเลยบอกกับยายว่าจะแกงไก่ถวายพระ  กุศลจะแรงกล้าเมื่อถวายสิ่งของรัก  ยายร่ำให้หักห้ามใจบอกตามใจตา
เมื่อแม่ไก่ได้ยินเสียงตาบอกก็ช้ำชอกโอบลูกไก่ร้องไห้  ลูกไก่จึงถามแม่จ๋า  แม่ร้องไห้ทำไมกัน  แม่ไก่ตอบลูกไก่ว่า  ถึงเวลาแล้วที่แม่จะต้องตอบแทนบุญคุณของตากับยาย  ในเวลานี้แม่ไก่ห่วงแต่ลูกจะมีอันตรายเวลาที่แม่ไก่ตายแล้ว   แต่พอแม่ไก่หันไปมองเห็นตาถือมีดมาแม่ไก่แทบขาดใจบอกลูกน้อยอย่าเสียใจ   แม่จะต้องไปทดแทนบุญคุณของตากับยายแล้ว      
จากนั้นมีดขาววาววับก็ปาดคอแม่ไก่   แล้วตาจึงนำร่างของแม่ไก่ไปต้มในน้ำร้อน  เมื่อลูกไก่สุดอาลัยเห็นมารดาของตนถูกฆ่าตายลูกไก่เห็นกองไฟแดงลุกโซน   ลูกไก่ทั้งเจ็ดจึงพากันกระโจนเข้ากองไฟ  ไฟเผาไหม้ร่างลูกไก่ทั้งเจ็ดตัว
เมื่อเทวดาผู้เป็นใหญ่ในโลก   มีความปรารถนาจะให้เรื่องนี้เป็นคดีตราอยู่ในโลกสืบไป จึงอุปถัมภ์กำเนิดเรื่องนี้ให้เป็นดาวฤกษ์ชื่อกัตติกา   ก่อกำเนิดเป็นดาวพราวระยิบระยับดาวลูกไก่สว่างวับไปทั่ว   ด้วยเหตุแห่งกุศลที่เมามัวฆ่าไก่แม่ของตัวตายจากไป มีหมู่หนึ่ง  7  ดวง   ประดุจฝูงลูกไก่